**O rază de lumină**

*Curelciuc Bombonica*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O rază de lumină

O rază de lumină mi-a pătruns în suflet,

M-a mângâiat cu-a ei culoare ivorie;

Iar eu m-am înălțat spre soare, rugătoare,

Dorind să-mi cresc în inimă o bucurie.

M-apropii de copiii mei, plecați departe

Și mă gândesc la ei cu gingașă ardoare;

Chiar dacă inima se-ntunecă de plânset,

Eu cred că ea se va-ncărca de sărbătoare.

Copiii mei se-apropie, mereu, de mine

Când sufletu-mi e tot mai plin de fericire;

Și dacă depărtarea nu ne mai desparte,

În inimă eu voi păstra o amintire.

Când împreună se jucau la noi acasă,

În ochi ei se priveau cu mare bucurie;

El alfabetul a-nvățat-o pe-a lui soră

Și-apoi i-a arătat că poate, -ncet, să scrie.

Ani mulți trecut-au peste noi, iar amintirea

În suflete-a rămas ca o icoană vie

Și niciodată nu vom mai uita trecutul,

Ci-l vom păstra în inimă ca pe-o făclie.